**Ministru kabineta noteikumu projekta**

**„Grozījumi Ministru kabineta 2006.gada 18.aprīļa noteikumos Nr.305**

**“Kadastrālās vērtēšanas noteikumi”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts ir izstrādāts atbilstoši:  1. 2014.gada 30.oktobra grozījumiem Nekustamā īpašuma valsts kadastra likumā;  2. Ministru kabineta 2014.gada 1.jūlija sēdes protokollēmuma  (prot. Nr.36 45.§) (turpmāk – protokollēmums) 5.punktā dotajam uzdevumam – Tieslietu ministrijai izstrādāt un līdz 2014.gada 1.septembrim noteiktā kārtībā iesniegt Ministru kabinetā grozījumus Ministru kabineta 2006.gada 18.aprīļa noteikumos Nr.305 „Kadastrālās vērtēšanas noteikumi” (turpmāk – noteikumi Nr.305), paredzot daudzdzīvokļu dzīvojamo māju kadastrālās vērtības aprēķinā ņemt vērā būves vecumu;  3. Ministru kabineta 2012.gada 3.oktobra rīkojuma Nr.462 „Par kadastrālās vērtēšanas sistēmas pilnveidošanas un kadastra datu aktualitātes nodrošināšanas koncepciju” 3.1.apakšpunktā dotajam uzdevumam – Tieslietu ministrijai izstrādāt un tieslietu ministram iesniegt noteiktā kārtībā Ministru kabinetā normatīvo aktu projektus, kas nepieciešami šā rīkojuma 1.4.apakšpunktā noteikto risinājuma variantu īstenošanai (vērtēšanas procesa pilnveidošana – 1.variants (informācijas publicēšana un pašvaldību iepazīstināšana)). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Saeimā 2014.gada 30.oktobrī ir pieņemts likums „Grozījumi Nekustamā īpašuma valsts kadastra likumā” (turpmāk – grozījumi Kadastra likumā), kas nosaka, ka, sākot ar 2015.gadu, kadastrālo vērtību bāzi apstiprina Ministru kabinets reizi divos gados, līdzšinējās ik gadus apstiprināmās vietā, nodrošinot kadastrālo vērtību nemainību ilgākā laika periodā un radot priekšnoteikumus sabiedrības plašākai informēšanai par gaidāmajām izmaiņām kadastrālajās vērtībās. Tāpat Nekustamā īpašuma valsts kadastra likumā (turpmāk – Kadastra likums) iekļauts nosacījums, ka kadastrālo vērtību bāzi izstrādā atbilstoši situācijai nekustamā īpašuma tirgū pusotru gadu pirms tās piemērošanas (situācija uz attiecīgā gada 1.jūliju), radot viennozīmīgu izpratni par laika periodu un situāciju nekustamā īpašumā tirgū, kas ir par pamatu kadastrālo vērtību aprēķinam. Prasību par kadastrālo vērtību atbilstību konkrētam datumam pirmreizēji piemēro, izstrādājot kadastrālo vērtību bāzi 2017. – 2018.gadam. Ņemot vērā minēto, noteikumos Nr.305 ir jānovērš pretrunas ar minētajām normām, precizējot noteikumu Nr.305 9.punktu un 15.1.apakšpunktu.  2. Grozījumi Kadastra likumā paredz, ka kadastrālo vērtību vidējai atbilstībai, kas masveida vērtēšanā tiek novērtēta, veicot aprēķināto (kadastrālo) vērtību un pieejamo tirgus cenu attiecību analīzi, izmantojot statistiskās metodes, vidēji jābūt 85 % apmērā no noteiktā atskaites punkta nekustamā īpašuma tirgus vērtībām. Prasību par kadastrālo vērtību vidējo atbilstību nekustamā īpašuma tirgus vērtībām 85 % apmērā pirmreizēji piemēro, aprēķinot kadastrālās vērtības 2017.gadam. Ņemot vērā minēto, noteikumu Nr.305 3.1punktā ir paredzēts noteikt, kā novērtēt kadastrālo vērtību atbilstību nekustamā īpašuma tirgus cenu līmenim. Attiecībā uz kadastrālo vērtību bāzes izstrādi projekts paredz noteikumus Nr.305 papildināt ar 15.5punktu, nosakot, ka kadastrālo vērtību bāzes izstrādei izmanto nekustamā īpašuma tirgus informāciju, kas atbilst vai ir koriģēta uz kadastrālo vērtību bāzes izstrādei noteikto atskaites punktu laikā (1.jūlijs pusotru gadu pirms kadastrālo vērtību bāzes piemērošanas kadastrālo vērtību aprēķinam). Vienlaikus tiek svītrots noteikumu Nr.305 15.2, 15.3 un 15.4punkts par cenu indeksu noteikšanu un kadastrālo vērtību bāzes prognozēšanu uz priekšu. Noteikumus Nr.305 ir paredzēts papildināt ar 4.1punktu, nosakot, ka kadastrālās vērtības aprēķinā visiem objektiem piemēro koeficientu 0,85 un attiecīgi precizēt 75., 95., 119.1, 122.3, 122.13 un 129.punktā noteiktās kadastrālās vērtības aprēķina formulas.  3. Saistībā ar pāreju uz kadastrālo vērtību bāzes izstrādes divu gadu ciklu Ministru kabineta 2012.gada 3.oktobra rīkojuma Nr.462 „Par kadastrālās vērtēšanas sistēmas pilnveidošanas un kadastra datu aktualitātes nodrošināšanas koncepciju” 3.1.apakšpunktā dotais uzdevums paredz plašāku sabiedrības informēšanu, līdz ar to noteikumu Nr.305 16. 16.1,16.2,16.3 un16.4punktā paredzēts noteikt procedūru, kādā Valsts zemes dienests sadarbojas ar pašvaldībām un apspriež kadastrālo vērtību bāzi pirms tās apstiprināšanas:  – Valsts zemes dienests, tajā gadā, kad tiek apstiprināta kadastrālo vērtību bāze, līdz 1.februārim Valsts zemes dienesta datu publicēšanas portālā (www.kadastrs.lv) (turpmāk – portāls), publicē izstrādāto kadastrālo vērtību bāzi, tai skaitā vērtību zonējumus un bāzes rādītājus, vērtību zonu robežu izplatības un vērtību līmeņa pamatojumu pa ēku tipiem un lietošanas mērķiem, kā arī projektētās kadastrālās vērtības visiem kadastra objektiem.  – Privātpersonas un pašvaldības mēneša laikā, izvērtējot publicēto informāciju, ar portāla starpniecību (autentificējoties) var nosūtīt Valsts zemes dienestam argumentētus priekšlikumus par nepieciešamajām izmaiņām vērtību zonu robežu izplatībā vai vērtību zonas bāzes vērtībās. Vietējā pašvaldība ikvienam interesentam nodrošina piekļuvi datu publicēšanas portālam.  – Valsts zemes dienests kopīgi ar vietējo pašvaldību konsultantiem līdz 1.aprīlim izvērtē saņemtos priekšlikumus.  – Valsts zemes dienests precizē pārskatu par kadastrālo vērtību bāzes izstrādi, iekļaujot priekšlikumu izvērtēšanas rezultātus, individuāli uz saņemtajiem priekšlikumiem atbildes negatavojot, kā arī papildina pamatojumu, ja mainīta vērtību zonu izplatība vai vērtību līmenis.  Saistībā ar jauno procedūru noteikumu Nr.305 17.punktā paredzēts precizēt termiņu, kādā portālā publicē izstrādāto Ministru kabineta noteikumu projektu par kadastrālo vērtību bāzi pirms tā izsludināšanas Valsts sekretāru sanāksmē. Ņemot vērā, ka plaša kadastrālo vērtību bāzes izvērtēšana ir uzsākta ar 1.februāri, tad precizētā (aktuālā) Ministru kabineta noteikumu projekta publicēšana portālā ir noteikta nevis divas nedēļas pirms tā pieteikšanas izsludināšanai Valsts sekretāru sanāksmē (kā bija iepriekš), bet vienlaicīgi ar tā izsludināšanu.  Lai ar portāla starpniecību nodrošinātu iepriekš minēto sadarbības procedūru kadastrālo vērtību bāzes apspriešanai, nepieciešams izstrādāt papildus programmatūru. Ņemot vērā, ka nepieciešamais finansējums 2015.gadā nav pieejams, tad šīs normas par sabiedrības plašāku informēšanu, izmantojot portālu, var stāties spēkā tikai 2018.gada 1.janvārī.  4. Attiecībā par protokollēmumā doto uzdevumu – nekustamā īpašuma tirgus analīze liecina, ka cenas ir augstākas objektiem, kas celti vai pilnībā rekonstruēti „pēcpadomju” laikā, pielietojot jaunākas tehnoloģijas, standartus un materiālus.  Ēkas vecums nosacīti tiek izvērtēts, izvērtējot ēkas fizisko stāvokli. Atbilstoši ēkas fiziskā stāvokļa procentiem ēkas vērtību koriģē ar būves fiziskā stāvokļa korekcijas koeficientu. Koeficienta skaitliskie lielumi ir noteikti, analizējot nekustamā īpašuma tirgus informāciju. Par 2000.gadu vecākām ēkām šī korekcija ir pietiekoša, lai nodrošinātu kadastrālo vērtību atbilstību tirgus cenām, bet jaunākām ēkām cenu atšķirība ir daudz krasāka un tikai ar ēkas fiziskā stāvokļa korekciju nepietiek.  Pašreizējais spēkā esošais ēku vērtēšanas modelis nedod iespēju vienā vērtību zonā pilnībā izvērtēt atšķirību starp šādām ēkām.  Vērtēšanas modeli iespējams pilnveidot, izmantojot tikai Nekustamā īpašuma valsts kadastra informācijas sistēmā reģistrētos datus. Dati, kas raksturo ēkas kvalitāti, īpaši būvju rekonstrukciju gadījumā, Nekustamā īpašuma valsts kadastra informācijas sistēmā šobrīd ir nepietiekoši.  Celtniecības gads kā kritērijs, lai nošķirtu ēkas ar augstāku kadastrālo vērtību, ir izmantojams tikai daudzdzīvokļu māju gadījumā. Pārējos ēku segmentos celtniecības gads viennozīmīgi neraksturo ēkas kvalitāti un attiecīgi cenu tirgū – būtisks ir inženierkomunikāciju nodrošinājums, plānojums un piemērotība funkcijai, ārtelpas labiekārtojums, rekonstrukciju gadījumā – veikto darbu apjomi. Līdz ar to šobrīd modeli iespējams pilnveidot tikai no jauna uzceltām daudzdzīvokļu mājām – jaunajiem projektiem. Pārējām ēkām, tai skaitā pilnībā renovētajām daudzdzīvokļu ēkām, kvalitātes nodalījums pēc ekspluatācijā nodošanas gada ir nepietiekošs un modeli varēs pilnveidot pēc datu uzkrāšanas (datu iegūšanas risinājumi noteikti kadastrālās vērtēšanas sistēmas pilnveidošanas un kadastra datu aktualitātes nodrošināšanas koncepcijā, kas ir apstiprināta ar Ministru kabineta 2012.gada 3.oktobra rīkojumu Nr.462 (turpmāk – koncepcija)).  Ņemot vērā, ka sērijveida dzīvokļu skaits ir nesalīdzināmi lielāks nekā jaunie projekti, telpu grupu bāzes vērtība līdz šim tiek noteikta atbilstoši sērijveida dzīvokļu cenām. Lai uzlabotu kadastrālo vērtību atbilstību dzīvokļiem jaunajās ēkās, nepieciešams daudzfunkcionālās ēkas vērtēšanas vajadzībām sadalīt divās vecuma grupās. Uz nepieciešamību pilnveidot jauno ēku vērtēšanu norādīts arī sabiedrības ar ierobežotu atbildību „LATIO” pētījumā „Kadastrālās vērtēšanas modeļu izvērtējums un pilnveidošanas iespējas” (turpmāk – LATIO pētījums), kas tika pasūtīts atbilstoši Ministru kabineta rīkojuma 6.punktam, ar kuru tika apstiprināta koncepcija.  Noteikumu Nr.305 46.5punktā ir paredzēts noteikt, ka daudzfunkcionālo ēku vērtēšanā atsevišķi tiek nodalītas „jaunās” ēkas, tas ir ēkas, kas pirmreizēji pieņemtas ekspluatācijā pēc 2000.gada. Telpu grupu bāzes vērtības tiek noteiktas atsevišķi vērtēšanai „jaunajās” ēkās un pārējās ēkās (ekspluatētas pirms 2000.gada). Ēku vecuma robežšķirtne noteikta, raugoties kompleksi uz mājokļu tirgus attīstību, izvērtējot ekonomisko situāciju, izmaiņas kreditēšanas tirgū un celtniecības kvalitātes prasībās. Plašāka informācija pieejama portālā kadastralavertiba.lv sadaļā „Publikācijas – Pārskati – Kadastrālās vērtēšanas modeļu pilnveidošana daudzdzīvokļu mājām – Jaunajiem projektiem”.  Kadastrālās vērtības aprēķinā „jauno” ēku telpu grupu bāzes vērtības tiks piemērotas tikai gadījumos, ja kadastra informācijas sistēmā ēkas pirmreizējais ekspluatācijā pieņemšanas gads būs reģistrēts, sākot ar 2000.gadu. Pārējām ēkām, arī gadījumos, ja tās ir renovētas, piemēros parasto bāzes vērtību un kvalitatīvo stāvokli izvērtēs tikai ar būves fiziskā stāvokļa korekcijas koeficientu.  Piedāvātais risinājums ar daudzfunkcionālo ēku iedalījumu divās grupās ir pagaidu risinājums līdz 2020.gada 30.decembrim – līdz ar Ministru kabineta 2014.gada 9.decembra protokollēmuma Nr.69 50.§ atbalstīto Nekustamā īpašuma valsts kadastra informācijas sistēmas modernizāciju un datu pakalpojumu attīstību). Veicot Nekustamā īpašuma valsts kadastra informācijas sistēmas modernizāciju, plānots pilnveidot kadastra datu uzskaites mehānismu tā, lai kadastrālajā vērtēšanā varētu iekļaut ēkas vecuma, ēkas pārbūves un kvalitātes izvērtējumu. Esošās programmatūras ietvaros šādi pilnveidojumi tehniski nav iespējami vai arī būtu nesamērojami dārgi. Pilnveidojot Nekustamā īpašuma valsts kadastra informācijas sistēmu, ēku kvalitātes izvērtējums tiks ieviests visām ēkām, tai skaitā, renovētajām.  5.Lai uzlabotu kadastrālo vērtību atbilstību nekustamā īpašuma darījumu cenām dzīvokļiem, kas atrodas vairākos stāvos, nepieciešams mainīt vērtēšanā izmantojamo dzīvokļa piesaistes stāvu. Dzīvojamās telpu grupas vērtība tiek samazināta, ja dzīvoklis atrodas pagrabstāvā (0,6) vai pirmajā stāvā (0,9). Ja dzīvoklis ir izvietots vairākos stāvos, tad vērtēšanai tiek izmantots zemākais piesaistes stāvs. Ņemot vērā, ka lielākā daļa vairākstāvu dzīvokļu gadījumā pazemes stāvā faktiski ir tikai saimniecības telpas (pagrabi, kurtuves, citas palīgtelpas) nevis dzīvoklis, tad veidojas nevienlīdzība novērtējumā salīdzinājumā ar tiem dzīvokļiem, kas tiešām atrodas pagrabstāvā vai tikai pirmajā stāvā. Lai novērstu nepamatotu vērtības samazinājumu salīdzinājumā ar citiem līdzīgiem objektiem, nepieciešams šādos gadījumos vērtības aprēķinā izmantot augstāko nevis zemāko telpu grupas piesaistes stāvu. Tāpēc noteikumu Nr.305 122.9punktā paredzēts noteikt, ka, turpmāk, ja dzīvoklis ir izvietots vairākos stāvos, tad to vērtē atbilstoši augstākajam piesaistes stāvam.  Ēku kadastrālās vērtības noteikšanā piemērotais apgrūtinājumu koeficients, kas samazina vērtību par 35 % vai 45 % visiem kultūrvēsturiskiem objektiem, ir neatbilstošs nekustamā īpašuma tirgus informācijai. Šāds secinājums izriet gan no Valsts zemes dienesta veiktās analīzes (skat. www.kadastralavertiba.lv) gan no LATIO pētījuma. Pētījumā secināts, ka vērtību samazinošu koeficientu var piemērot tikai sliktā tehniskā stāvoklī esošiem objektiem. Ievērojot pētījuma rezultātus, projekts paredz noteikt, ka apgrūtinājumu korekcijas koeficentu (Kli) piemēro tikai tām Nekustamā īpašuma valsts kadastra informācijas sistēmā reģistrētajām kultūrvēsturiskajām ēkām, kurām būves fiziskais nolietojums ir lielāks par 30 %. Tāpat projekts paredz atteikties no zemes apgrūtinājuma „Kultūras, vēstures un rekreācijas objekti” (turpmāk – kultūrvēsturiskais apgrūtinājums) izvērtēšanas katram objektam. Atbilstoši nekustamā īpašuma tirgus datu analīzei minētie apgrūtinājumi īpašuma vērtību nesamazina. Kadastrālo vērtību atbilstība uzrāda, ka gan lauku gan apbūves zemes pirkuma darījumos, kur zemei reģistrēts kultūrvēsturiskais apgrūtinājums, kadastrālo vērtību atbilstība ir gandrīz uz pusi mazāka nekā darījumiem bez šāda apgrūtinājuma (atbilstības: ar izvērtētu apgrūtinājumu 0,38 – 0,37, bez apgrūtinājuma 0,75 – 0,82). Lai nodrošinātu vienlīdzīgu pieeju, minētais apgrūtinājums turpmāk nav piemērojams kadastrālo vērtību aprēķinā.  Ņemot vērā nepieciešamos programmēšanas darbus, izmaiņu spēkā stāšanās paredzēta 2017.gada 1.janvārī (noslēguma jautājumu 165.un 167.punkts).  Noteikumu Nr.305 163.punktā noteikts, ka Valsts zemes dienests Nekustamā īpašuma valsts kadastra informācijas sistēmā reģistrētajām daudzfunkcionālajām ēkām līdz 2016.gada 1.janvārim reģistrē no pašvaldībām saņemto informāciju par ēku ekspluatācijā pieņemšanas gadiem – tās ir jaunās (būvniecība uzsākta pēc 2000.gada) ēkas, kas jau ir reģistrētas Nekustamā īpašuma valsts kadastra informācijas sistēmā, bet tām nav reģistrēts ekspluatācijā pieņemšanas gads. Kopumā bez ekspluatācijas gadiem apzinātas nedaudz vairāk kā 400 daudzfunkcionālās ēkas. Valsts zemes dienests sarakstus izsūtīja pašvaldībām, lielākā daļa informācijas jau ir apzināta. Nākotnē datu plūsma par ēku pieņemšanu ekspluatācijā no pašvaldības būvvaldes uz Nekustamā īpašuma valsts kadastra informācijas sistēmu plānota caur Būvniecības informācijas sistēmu. Projekta 164.punkts nosaka, ka līdz laikam, kamēr šie dati caur Būvniecības informācijas sistēmu netiek nodoti, pašvaldības informāciju sniedz sarakstu veidā ne retāk kā reizi ceturksnī. |
| 3. | Projekta izstrādē iesaistītās institūcijas | Tieslietu ministrija (Valsts zemes dienests). |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nekustamā īpašuma nodokļu maksātāji.  Saistībā ar pilnveidojumu, kas nosaka, ka daudzfunkcionālo ēku vērtēšanā atsevišķi tiek nodalītas „jaunās” ēkas (ēkas, kas pirmreizēji pieņemtas ekspluatācijā pēc 2000.gada), kadastrālo vērtību izmaiņas 2017.gadā, ņemot vērā pašreizējo nekustamā īpašuma tirgus informāciju, skartu ~ 1000 jauno projektu ēku īpašniekus – tas ir ~ 32 000 dzīvokļu īpašniekus, kā arī ~ 1 300 biroju un veikalu telpu īpašniekus, kas atrodas šajās ēkās. Lielākā daļa no jaunajām ēkām atrodas Rīgā (~49 %), Pierīgas pašvaldībās (~27 %) un Jūrmalā (~8 %). Pārējā valsts teritorijā (~16 %) jaunās ēkas ir pa vienai vai divām ēkām pašvaldībā.  Saistībā ar izmaiņām, kas veiktas, lai uzlabotu kadastrālo vērtību atbilstību daudzstāvu dzīvokļa vērtības aprēķinā, izmaiņas 2017.gadā skars ~7000 dzīvokļu īpašniekus, kur ~4300 dzīvokļiem zemākais ir pirmais stāvs un vērtība pieaugs par 10 %, kā arī ~2700 dzīvokļiem, kur zemākais ir pagrabstāvs un vērtība pieaugs par 30 vai 40 %. Daudzstāvu dzīvokļi, kuriem mainīsies vērtība saistībā ar aprēķina modeļa nosacījuma maiņu, ir praktiski visās pašvaldībās, bet vairāk nekā 100 šāda veida dzīvokļi ir tikai septiņās pašvaldībās – Rīgā (1162), Daugavpilī (994), Jūrmalā (430), Mārupē (280), Liepājā (166), Garkalnē (140) un Ikšķilē (130).  Saistībā ar izmaiņām kultūrvēsturisko ēku apgrūtinājumu izvērtēšanā no visiem ~4000 kultūrvēsturisko ēku īpašniekiem izmaiņas 2017.gadā skars ~670 ēku, tai skaitā 258 dzīvojamo, īpašniekus. |
| 2. | Tiesiskā regulējuma ietekme uz tautsaimniecību un administratīvo slogu | Saistībā ar vērtēšanas modeļa pilnveidošanu daudzdzīvokļu ēkām tiks panākts, ka jauno projektu un sērijveida dzīvokļu kadastrālās vērtības būs vienādā atbilstībā pret vidējām tirgus cenām. Tas radīs taisnīgumu starp nodokļu maksātājiem un lielākus ieņēmumus pašvaldībās. Jauno projektu kopējā vērtība no aptuveni viena miljarda euro pieaugtu uz 2,4 miljardiem *euro*, kas, piemērojot likumā „Par nekustamā īpašuma nodokli” noteiktās pamatlikmes, varētu dot aptuveni piecu miljonu *euro* nodokļa pieaugumu. Tai pat laikā ļoti straujš nekustamā īpašuma nodokļa pieaugums (vidēji par 65 %) var negatīvi ietekmēt atsevišķu mājsaimniecību budžetus.  Atjaunoto kultūrvēsturisko objektu kopējā vērtība no aptuveni 190 miljoniem euro pieaugtu uz ~310 miljoniem *euro*, kas, piemērojot likumā „Par nekustamā īpašuma nodokli” noteiktās pamatlikmes, varētu dot aptuveni 0,9 miljonu *euro* nodokļa pieaugumu. |
| 3. | Administratīvo izmaksu monetārs novērtējums | Administratīvās izmaksas, lai ievietotu portālā kadastrs.lv kadastrālo vērtību bāzi – vērtību zonējumus, bāzes rādītājus, vērtību pamatojumu, pārskatu par kadastrālo vērtību bāzes izstrādi, kā arī projektētās kadastrālās vērtības visiem objektiem, sastāda 72,4 *euro.* (Aprēķins: 1c/h samaksa x patērētais darba laiks x izvietošanas biežums (*euro* 9,05 x 8h x 1 reize gadā)). |
| 4. | Cita informācija | Pārskats par kadastrālo vērtību bāzes vērtību izstrādi daudzdzīvokļu mājām „jaunajos projektos” ir pieejams portālā kadastralavertiba.lv. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015. gads** | | Turpmākie trīs gadi (*euro*) | | |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | **23 184** | **43 700** | **14 312** |
| 2.1. valsts pamatbudžets | 0 | 0 | **23 184** | **43 700** | **14 312** |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | **-23 184** | **-43 700** | **-14 312** |
| 3.1. valsts pamatbudžets | 0 | 0 | **-23 184** | **-43 700** | **-14 312** |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | **23 184** | 0 | 0 |
| 0 | **23 184** | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | **-43 700** | **-14 312** |
| 5.1. valsts pamatbudžets | 0 | 0 | **-43 700** | **-14 312** |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins | **Kadastrālās vērtēšanas procesa pilnveidošanai 2016.gadā nepieciešams vienreizējs finansējums 23 184 *euro* apmērā, 2017.gadā 43 700 *euro* apmērā, 2018.gadā un turpmāk katru gadu 14 312 *euro* apmērā*.***  Vienreizējs finansējums 2016.gadā nepieciešams:   1. Programmatūras izstrādei māju kadastrālās vērtības aprēķina moduļa pilnveidošanai.  |  |  | | --- | --- | | **Pavisam kopā {gadā}:** | **KOPĀ = 23 184 *euro*** | | Nemateriālie ieguldījumi{5100} | 23 184 *euro* = 504 cilvēkstundas x 46 *euro* (1 *cilv./*/h likme ar PVN) |   Uzlabojot vērtību atbilstību, jauno projektu kopējā kadastrālā vērtība aptuveni no viena miljarda *euro* pieaugtu līdz 2,4 miljardiem *euro,* kas, piemērojot likumā „Par nekustamā īpašuma nodokli” noteiktās pamatlikmes, varētu dot aptuveni piecu miljonu *euro* ieņēmumu no nodokļa pieauguma. Atjaunoto kultūrvēsturisko objektu kopējā vērtība no aptuveni 190 miljoniem *euro* pieaugtu uz aptuveni 310 miljoniem *euro*, dodot aptuveni 0,9 miljonu *euro* ieņēmumu no nodokļa pieauguma. Fiskālās disciplīnas padomes 2015.gada 5.maija ziņojumā par Latvijas Stabilitātes programmu 2015. – 2018.gadam norādīts, ka kapitāla nodokļi, tostarp nekustamā īpašuma nodokļi, ir nepietiekoši izmantots valsts ieņēmumu avots un ka, gatavojot budžeta projektu 2016.gadam, nepieciešams izvērtēt nodokļa sloga pārlikšanu uz patēriņa un nekustamā īpašuma nodokli. Minēto izmaiņu rezultātā valsts (pašvaldību) budžeti papildinātos aptuveni par sešiem miljoniem *euro*.  Vienreizējs finansējums 2017.gadā nepieciešams:   1. informatīva rīka izstrādei portālā, kas nodrošinās plašāku sabiedrības informēšanu, apspriežot kadastrālo vērtību bāzi pirms tās apstiprināšanas (iespēja skatīt zonējumu pamatojumu, kadastrālo vērtību aprēķinu, tirgus vērtības, kā arī saņemt sabiedrības atsauksmes un iebildumus).  |  |  | | --- | --- | | **Pavisam kopā {gadā}:** | **KOPĀ = 43 700 *euro*** | | Informācijas tehnoloģijas pakalpojumi{2250} | 43 700 *euro* = 950 cilvēkstundas x 46 *euro (cilv./*/h likme ar PVN) |  1. Finansējums **2018.gadā** un turpmāk katru gadu nepieciešams uzturēšanas izmaksām izbraukumiem uz katru novadu centru (transporta un prezentācijas materiālu izmaksas).  |  |  | | --- | --- | | **Pavisam kopā {gadā}:** | **KOPĀ = 14 312 *euro*** | | Iestādes reprezentācijas, ar iestādes darbības un veicamo funkciju nodrošināšanu saistītie pakalpojumi {2230} | **Reprezentācijas materiāli 1 674 *euro***:   1. Lielformāta krāsainās   novadu zonējumu karšu  izdrukas:  (4,87 *euro* 1 lapa x 246 lapas  = 1198 *euro*   1. Informatīvais izdales materiāls:   (10 lapas x 0,04 *euro* x  10 eks. x 119 novadi =  476 *euro* | | Transportlīdzekļu uzturēšanas un degvielas izdevumi {2242;2232} | **Transportlīdzekļu izmantošanas izdevumi 12 638 *euro*:**   1. Autotransporta remonts un uzturēšana:   0,35 *euro* vidējās izmaksas  uz 1 km x 236 km x   1. novadi = 9 829 *euro* 2. Degvielas izmaksas: 0,10 e*uro* vidējās izmaksas uz 1 km x 118 km (vidējais attālums līdz novada pašvaldībai) x 2 braucieni (turp un atpakaļ) x 119 novadi = 2 809 *euro* | |  |  | | | | | |
| 7. Cita informācija | Tieslietu ministrija budžeta programmā 07.00.00 „Nekustamā īpašuma tiesību politikas īstenošana” papildu nepieciešamo finansējumu 2016.gadam 23 184 *euro* apmērā nodrošinās plānoto valsts budžeta līdzekļu ietvaros, veicot apropriācijas pārdali starp Tieslietu ministrijas budžeta programmām un apakšprogrammām.  Jautājumu par Tieslietu ministrijai (budžeta programmā 07.00.00 „Nekustamā īpašuma tiesību politikas īstenošana”) papildus nepieciešamo finansējumu 2017.gadam 43 700 *euro* apmērā, 2018.gadam un turpmāk katru gadu 14 312 *euro* apmērā izskatīt Ministru kabinetā likumprojekta „Par valsts budžetu 2017.gadam” un likumprojekta „Par vidēja termiņa budžeta ietvaru 2017., 2018. un 2019.gadam” sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem jaunajām politikas iniciatīvām. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Ņemot vērā, ka projektā iekļautais regulējums primāri tika paredzēts koncepcijas un likumprojekta „Grozījumi Nekustamā īpašuma valsts kadastra likumā” (Nr.673/Lp.11) izstrādes ietvaros, tad speciāla sabiedrības līdzdalība projektam nav nepieciešama.  Papildus projekts 2014.gada 10.aprīlī ir apspriests Nekustamā īpašuma vērtēšanas konsultatīvajā padomē, kurā ir pārstāvētas arī Latvijas īpašumu vērtētāju asociācija un Latvijas nekustamo īpašumu darījuma asociācija, un projekta būtība 2014.gada 26.februārī un 4.aprīlī ir prezentēta Latvijas Pašvaldību savienībā visām ieinteresētajām pašvaldībām. |
| 3. | Sabiedrības līdzdalības rezultāti | Sabiedrības pārstāvji, no kuriem ir saņemts viedoklis, projektu atbalsta. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts zemes dienests un vietējās pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta Valsts zemes dienesta un vietējo pašvaldību līdzšinējo funkciju ietvaros.  Jaunas institūcijas netiks veidotas un esošās institūcijas netiks likvidētas. |
| 3. | Cita informācija | Nav. |

Anotācijas IV un V sadaļa – projekts šo jomu neskar.

Iesniedzējs:

tieslietu ministrs Dzintars Rasnačs

06.08.2015. 15:23

3172

G.Kalniņš

67038650, gatis.kalnins@vzd.gov.lv